samantalang kapag ang isang sayawan ang paguukulan, ay maluwag na maluwag at galak na galak tayong nagkakaloob ng piso, piso'isang salapi, at kung minsan pa'hanggang dalawa!! ah, mga kababayan!. kung ang mga katotohanang ito na sakdal ng papait ay nakasusugat sa inyong mga damdamin, ako'di nagsisisi! tinutupad ko ang aking katungkulan! karapatdapat at kailangang mabatid nating lahat ang hubad at wagas na katotohanan, na, ang kabataan sa bayang ito ay kulang pa ng lakas, kulang pa ng tyaga, pagtitiis, at siglang walang maliw! wala pa ditong tunay na kalakasan ng loob na kinakailangan upang maisagawa ang isang adhikang mataas! ah, kabataan, kabataan! kay lakas mong mangarap, dapwa'kay dali mong masawan, kay daling manglumo ng iyong puso, kay dali kang panghinaan ng tuhod!. iyan ba ang kabataang pinangapangarap ng dakilang rizal? iyan ba ang kabataang inaasahang tutubos sa bayang ito na ngayo'nabibingit sa bangin ng kamatayan? iyan ba ang mga kawal ng tagumpay bukas? ah, kabataan!